Разочарован съм, очаквахме по-висок резултат
Няма да скрия, че съм разочарован, очаквахме по-висок резулат. Това заяви съпредседателят на "Обединени патриоти" Валери Симеонов пред БНТ. По данни на една от социологическите агенции коалицията е на трето място по гласове, според друга - на четвърто. "Ще направим програма, нямаме болна амбиция за власт, а искаме да свършим работа. Властта не е важна, хората се интересуват какво ще направим, а не колко пъти сме се появили по медиите", заяви Симеонов. Симеонов от границата: Отблъснахме група, която искаше да влезе пеша На въпрос ще издържи ли обединението на патриотите, той каза: "Да не съм баба Ванга, че да знам." По думите му в партията се разбират, но "животът е нещо доста сложно". "Отговорността, с която ни натоварват избирателите - това ще определи нашите отношения и отношенията ни с други партии", допълни Симеонов. Запитан дали има вариант да се коалират с ГЕРБ, той заяви: "Естествено, че има вариант." Симеонов отново потвърди позицията си, че изборите са били ненужни и че "нищо ново няма да се получи". Той директно попита Бойко Борисов: "Защо беше нужно това упражнение?" Симеонов: Блокадата на турската граница започва в 11.00 часа и ще продължи след изборите   Редактор: Деница Райкова Етикети: Валери Симеонов Предсрочни избори Обединени патриоти